**ОБЩИНА СУХИНДОЛ**

**ГОДИШЕН ДОКЛАД ЗА МЛАДЕЖТА - 2020 г.**

**ОБЩИНА СУХИНДОЛ**

**І. ВЪВЕДЕНИЕ**

 Времето, в което живеем поставя редица изпитания пред младите хора. Отчитайки ролята, която младежката общност играе в обществения живот, както и специфичните особености и проблеми на младежите в общината, основните акценти на настоящия Общински план на младежта са създаване на условия за комуникации между младежките организации, органите на местната власт и оптимизирането на резултатите от младежките дейности на местно равнище. Чрез разработването и реализирането на Общинския план на младежта, община Сухиндол се стреми да осмисли свободното време на подрастващите, да стимулира тяхната работа в атмосфера на толерантност, освободеност и въображение, чрез поемане и изпълнение на отговорности, което ще допринесе за личностното им израстване и реализация в обществото.

 В основата на настоящия Общински план за младежта са принципите, на които се основава съвременното демократично общество, а именно :

* Сътрудничество и приемственост между поколенията ;
* Предоставяне на възможност на младите хора да участват в решаването на местните проблеми ;
* Осигуряване на условия за равнопоставеност и прозрачност във взаимоотношенията между общинска администрация и младежите.

Основните цели на настоящия Общински план за младежта са следните :

* Създаване на повече възможности за младежта в областта на образованието и трудовата заетост;
* Подобряване на достъпа и пълноценно участие на всички млади хора в обществения живот;
* Насърчаване на взаимната солидарност между обществото и младите хора;

За постигането на тези цели е необходимо община Сухиндол да откликне на нуждите на младото поколение, за да се създадат реални възможности за изява и реализация на качествата и талантите на младите хора в общината.

Настоящият План за младежта - 2021 г. се приема в изпълнение на Закона за младежта, с който се формира държавната политика за младите хора в съответствие с приоритетите за развитие. Основните теми и широкият обхват на проблемите, които засягат младите хора, налага прилагането на многосекторен подход в неговото изпълнение.

Една от основните причини, пораждащи необходимост от план за младежта е липсата на ясно обособен механизъм за включването на младите хора в процеса на вземане на решения. Отговорност на всички институции в страната е да създават такава възможност за включване, която да подпомогне пълноценното развитие на младите хора и изграждането на активната им гражданска позиция. По този начин те получават възможност да огласяват своите потребности и проблеми, както и да поемат готовност за ангажираност при вземане на решение

Състоянието на младите хора и мястото им в обществото са един от най- важните приоритети на местното управление в общината Сухиндол. Активното участие на младите хора при вземането на решенията и последвалите ги действия на местно ниво е крайно необходимо в стремежа да се изгради по-демократично, всеобхватно и проспериращо общество. Проблемите на младежите, тяхната професионална реализация и мястото им в обществения живот са друг важен акцент в настоящия план. Подходът на Общината се основава на разкриване на нови възможности за всички млади хора, равен старт на младежите спрямо този на връстниците им от цяла България и извън нея.

**ІІ.ВИЗИЯ**

Подобряване качеството на живот на младите хора от община Сухиндол и на условията за успех на всеки млад човек чрез устойчиви механизми за инвестиране в младежта като значим социален капитал и за мобилизиране потенциала на младите хора в развитието на България и Европейския съюз.

 За постигането на тази визия, Общинския план за младежта на община Сухиндол е насочен към :

* Младите хора в община Сухиндол. Необходимо е регулярно да се извършват дейности за проучване на техните потребности, чрез разговори , дискусии и други форми на преки контакти, както и да се търсят и осъществяват начини за поощряване на техните идеи, за да се стимулира младежката активност и да се подпомогне социалната реализация на младото поколение;
* Качествено и достойно образование;
* Масови спортни, екологични и туристически прояви;
* Активизиране участието на младите хора в обществения и икономически живот;

В съответствие с Закона за младежта, Общинският план за младежта определя целите и приоритетите на общинската политика за младежта, както и финансовите ресурси за неговата реализация в съответствие с Националната стратегия за младежта. Общинският план на младежта съдържа :

* Анализ на предизвикателствата пред младежта в община Сухиндол;
* Приоритети и специфични цели за провеждане на общинска политика за младежта и мерки за постигането им;
* Предвиждане на дейности, които допринасят за постигане на целите на Националната стратегия за младежта;
* Организация и координация на дейностите за постигане на целите;
* Действие по наблюдение, оценка и актуализация на общинския план за младежта;
* Ред и начин за осигуряване на информация и публичност;

**ІІI. AНАЛИЗ НА ПРЕДИЗВИКАТЕЛСТВАТА ПРЕД МЛАДЕЖТА В ОБЩИНА СУХИНДОЛ**

1. **Демографски процеси.**

По данни на Националния статистически институт към 31.12.2011 г. населението на България е 7 364 570 човека, разпределено в 5302 населени места. Общият брой на младите хора в страната на възраст 15 - 29 г. е близо 1 357 480 човека или 18,43 % от населението в страната. По данни предоставени от служба ГРАО, община Сухиндол е с общ брой на населението към 31.12.2020 г. - 2169 човека, разпределени в 6 населени места, от тях във възрастта младежи от 15 до 29 години попадат 395 човека.

По данни на НСИ към 31.12.2020 г

в под трудоспособна възраст са 281 лица- в града 212 и в селата 69 ,

в трудоспособна възраст – 1142 лица- в града 868 , в селата 274

над трудоспособна възраст – 746 лица от тях в града 469 лица, в селата 277.

Продължава процесът на демографско срив, застаряване на населението наблюдаван в страната, като община Сухиндол не прави изключение, изразяващо се в намаляване на абсолютния брой и относителния дял на населението на възраст под 15 години, който е 12,4 % и увеличаване на дела на населението над 65 и повече години е 30,57 %. Към момента на територията на общината младежите са както следва:

|  |  |
| --- | --- |
| Възраст | Общ брой |
| 15-19г. | 132 |
| 20-24г. | 127 |
| 25-29г. | 136 |
|  |  |

Широката гама от въпроси и проблеми, които вълнуват младежите, ни водят към една полисекторна панорама, чрез която да се анализират, структурират и оценят приоритетите, които трябва да бъдат заложени в младежките програми. Тъкмо чрез тяхното посочване, могат да се избистрят мерките и дейностите, чрез които да се постигнат целите поставени пред общинските и гражданските институции, свързани с въпросите на младежта.

**2.Образователна структура при младите хора и достъп до образование. Формално и неформално учене.**

Основа за социализирането и реализирането на младите хора е образованието. То трябва да се развива във всички направления, както в обастта на формалното обазование – в образователната система, така и в областта на неформалното образование и ученето през целия живот. Българското общество има традиционно високи образователни ценности. Образователните политики , които ще допринесат за подобравяне на качеството на образованието са :

* Съобразяване със специалностите и професиите в средното и висше образование с пазара на труда;
* Подобряване на управлението на училищата, чрез училищните настоятелства и други граждански институции, свързани с образованието;
* Изграждане на система от алтернативни форми на обучение;

На територията на община Сухиндол функционират Детска градина “Соня”, Детска ясла "Осми Март", Средно училище “Св. Климент Охридски” с професионални паралелки дневна форма на обучение– “Лозаро-винарство” и “Експлоатация на автомобилния транспорт“ професия „шофьор“. В годишния план на РУО – Велико Търново е одобрено е обучение в дуална форма на обучение в СУ „Св. Кл. Охридски“ гр. Сухиндол в специалността „Производство на хляб и хлебни изделия“ , професия „Хлебар – сладкар“, професионално направление „Хранителни технологии“ – дневна форма на обучение и се работи по проекти на МОН.

 За децата, посещаващи детска ясла и детската градина на територията на община Сухиндол са осигурени квалифицирани педагогически кадри и специализиран помощен персонал поддържащ конкурент на европейска образователната система.

 Липсата на други средни учебни заведения в общината и по- атрактивните специалности предлагани в другите училища в областта, превличат завършили седми клас, да продължат образованието си, най – често, в по – големи градове, намиращи се в близост до община Сухиндол, като пътуват ежедневно или остават да живеят там.

 В следствие на това е потърсено решение за превличане на учениците и продължаване на обучението им в СУ „Св. Кл. Охридски“ гр. Сухиндол, чрез предлагане на дуална форма на обучение и разкриване на нови специалности .

 По отношение на образователна политика, местното управление се стреми да осигурява качествено образование на младите хора като:

* подпомага и оказва помощ при разработване и реализиране на проекти в общинските учебни и детски заведения;
* поддържа и подновява сградния фонд на учебните и детските заведения, спортни площадки и зони за отдих посещавани от младежите;
* максимални условия за равен достъп на ромските деца за образование;
* изготвяне на програми за намаляване на агресията сред младите хора;
* осигури допълнителна педагогическа работа с деца през ваканциите, като се използва ресурса на социалните програми, насочени към безработни лица с педагогическа правоспособност.

 Динамиката на съвременната икономика налага постоянно повишаване на квалификацията на хората, усвояване на нови знания и умения с цел по-голяма приспособеност към нуждите на трудовия пазар. Ученето през целия живот не само спомага за поддържане на висока конкурентоспособност и на потенциални възможности за осигуряване на заетост, но то е най-добрия начин за борба със социалното отхвърляне. Читалищата, освен място за увеличаване на книжната култура, са и местата, където младите развиват художествена и артистична дейност. Също така за образователните нужди на младежите спомагат и библиотекарските дейности, извършвани от читалищата, които се изразяват в предоставяне на томове разнообразна българска и чужда литература. Библиотечният фонд се подновява и обогатява, въпреки финансовите трудности.

 Неформалното образование или това е всяка организирана образователна дейност извън установената система за формално образование (обучение от първи клас до завършване на университет) - отделна или част от по-широка дейност, служеща на интересите на идентифицирана целева група и на образователни цели, с други думи „последващо обучение", в което учащите се стремят да придобият знания или умения доброволно с помощта на организирана образователна програма, според техните индивидуални интереси и възможности.

 На този етап от развитието на образователната система, ученето през целия живот и неформалното образование са слабо застъпени сред младежите завършили средна или висша степен на образование в общината.

**3.Икономическа активност и безработица.**

След влизането на България в ЕС се откриха възможностите за свободно пътуване и свободен достъп до пазара на труда в страните от ЕС. Това оказа своето влияние върху младежта като цяло в България, респективно и във всяка една административна единица. Влошаването на социалните и икономическите показатели в България подтикнаха много млади хора да емигрират, за да потърсят възможности за по-високи доходи и по-висок стандарт на живот. Националната политика по заетостта предлага специални мерки за заетост на младежите, включващи информация и услуги за професионално ориентиране и обучение, квалификация и преквалификация, помощ при започване на работа и субсидирани схеми за заетост. През последните години е налице несъответствие между придобитите в училище умения и наличните възможности за заетост, което намалява шансовете за заетост на българските младежи. Заедно с това, вътрешната миграция и особено тази от селата и по-малките градове към областните центрове и по-големите икономически центрове, доведоха до намаляване процента на младежите в по-малките населени места. Община Сухиндол също е засегната пряко от тази миграция, тъй като това води до увеличаване на средната възраст в общината, до влошаване на икономическите показатели, поради липса на млади, образовани и квалифицирани кадри. Това в крайна сметка се отразява на социално-икономическата обстановка и върху жизнения стандарт. За да се противодейства на нарастващата се младежка безработица, община Сухиндол пристъпва към мерки за подкрепа на създаване на работни места, въпреки че временната заетост в публичния сектор се счита за важно средство за присъствие на пазара на труда, докато кризата отмине, а в дългосрочен план е важно да се създадат устойчиви работни места.

По данни на Бюрото по труда в гр. Павликени към 31.12.2020 г. година на трудовата борса са регистрирани 109 души от община Сухиндол, от които 10 са на възраст до 29 години или 9 % , от които 7 лица са до 25 годишна възраст от общия брой безработни в Община Сухиндол.

Поради незавидната социално-икономическа среда, предприемачеството и самонаемането е слабо застъпено сред младите хора. Причини за това са отдалечеността от значими големи градове и икономически центрове, липсата на условия на пазар, които да позволят и обезпечат поемането на икономически рискове, свързани със започването на собствен бизнес. Всички тези фактори улесняват емиграцията и миграцията към по-големите градове, което води до намаляване броя на младежите в общината.

По общински индекс на човешкото развитие/ИЧР/ община Сухиндол е на 239 място в страната. Общинската стратегия за устойчиво развитие цели създаване на местен капацитет и изграждане на подходящи структури за устойчиво икономическо развитие и заетост, чрез разработването и управлението на проекти, финансирани от предприсъеднителните, Структурните фондове и Кохезионния фонд на ЕС /СФКФ/.

 Доходите на населението са едни от най-ниските за областта, което определя ниската покупателна възможност на населението. Увеличава се делът на социалните доходи, което говори за нарастваща зависимост от системата за социална защита.

Висок е и делът на доходите от домашното стопанство, което отразява една тревожна тенденция на натурализация.

**4. Здравословен статус и начин на живот.**

Особено внимание се отделя на здравното възпитание и профилактика на младежите в общината. В учебните заведения функционират здравни кабинети. Периодично се провеждат информационни кампании за популяризиране на здравословен начин на живот сред младите хора, здравословно и балансирано хранене, превенция от зависимости от алкохол, цигари и наркотици.

Решаващи фактори за здравословните проблеми при подрастващите, валидни не само на територията на общината са: нездравословното хранене в изключително важните периоди на растеж и развитие, увеличаващата се консумация на тютюневи изделия и алкохол при непрекъснато спадаща възрастова граница, снижаващата се средна възраст на употребяващите наркотици, хроничният стрес и други.Община Сухиндол е загрижена за израстването на младите хора и задоволяване на здравословните им интереси. Полагат се усилия за подобряване качеството на условията на живот, работа и учене на младежите. Особено внимание се отделя на насърчаването за здравословен начин на живот и на превантивните мерки, по-специално по отношение на сексуалната активност, злоупотребата с алкохол, използването на наркотици, тютюнопушенето, хранителните разстройства, затлъстяването, насилието, хазартните игри и пристрастяването към информационните и комуникационни технологии. На територията на Община Сухиндол са разкрити лекарска и стоматологична практики, които осигуряват здравни и медицински грижи за младите хора от населените места в общината. Не е заета стоматологичната практика в селата: Коевци, Красно Градище, Горско Косово, Бяла река, Горско Калугерово. Провеждат се ежеседмични консултации в населените места, прегледи, беседи с младите хора и се събира информация за здравословното им състояние. Близо 70% от младите хора в общината посещават личните си лекари в определени периоди за прегледи. Тук трябва да се обърне по-голямо внимание на младежите от етническите малцинства, които да бъдат поощрявани да посещават медицинските кабинети, тъй като тези сред тях, които го правят на разумни периоди са относително нисък процент от цялостното малцинствено население. Личните лекари провеждат годишно беседи и чести консултации с ромското население за: нежелана бременност, сериозно болести като рак, СПИН и др. На територията на общината няма данни за младежи, които да боледуват от СПИН, туберкулоза.За благосъстоянието и здравословната среда на младежите, родителите имат решаваща роля и следователно трябва да се вземат допълнителни мерки, които да ги подкрепят. Макар като цяло здравословното състояние на младежите в общината да е задоволително, някои аспекти предизвикват особена загриженост, а именно въпросите на храненето, физическата активност, злоупотребата с алкохол, сексуалното и психичното здраве. Редица фактори, свързани с условията на живот, а именно бедността, безработицата, несигурността на работното място, жилищните проблеми, ранното отпадане от училище и дискриминацията излагат на опасност здравето и благосъстоянието на младежите, и се превръщат в пречка, младежите да търсят или да имат пълен достъп до възможности за превенция и до висококачествени безплатни системи на здравеопазване, което на свой ред влияе върху тяхното здраве и качество на живот. Въпреки че през последните години за множество млади хора здравословният начин на живот - правилно хранене, спорт и др., се превръща във висша ценност, продължава да е налице нуждата от по-задълбочени знания в области като: сексуално и репродуктивно здраве, предпазване от полово предавани болести, превенция на вредните поведенчески рискови фактори, предпазване от вредни навици. За съжаление съществуващата система на здравно образование не води в достатъчна степен до формирането на умения за справяне с житейските проблеми и до промяна на поведението за здравословен начин на живот на младите хора. Във връзка с физическата активност на младите хора, спортните съоръжения в общината не предлагат богат избор. Материалната база е представена от: едно футболно игрище на стадиона в гр. Сухиндол, в останалите населени места игрищата не са функционални; Функционира една открита спортна площадка, един физкултурен салон в СОУ „Климент Охридски” гр. Сухиндол. Предоставя се игрище за пейнтбол и игри с въжени съоражения и „Еко пътека Деветашко плато” , които функционират и са на разположение за спорт и отдих на всички желаещи младежи.

 **5. Младежка престъпност.**

Необходимо е да се стимулира активното участие на младите хора в превенцията на престъпността, особено в превенцията на правонарушенията, извършени от млади хора. В тази насока е необходимо да се предприемат мерки за :

* Организиране на информационни образователни кампании за превенция на правонарушенията, извършвани от млади хора;
* Мобилизиране на местните общности , особено на младежите и спортните организации, в превенцията на детската и младежка престъпност;

Много ниската степен на доверие и респект по отношение на правоохранителните и правораздавателните органи сред младите хора възпрепятства активното им участие в превенцията на престъпността. В обществото ни все още са налице много от факторите, водещи до противоправно поведение: занижен социален статус на част от семействата, конфликтна или криминогенна семейна среда, дефицити в родителския капацитет, подценяване на образованието, нарастващ процент на младежката безработица. В рамките на общината действа „Местна комисия за борба срещу противообществените прояви на малолетни и непълнолетни” (МКБППМП), която заедно с РУП Павликени, Кризисния център, дирекция „Социално подпомагане” планират, приемат и извършват мерки, и дейности с цел организиране и координиране на социално-превантивни дейности, предотвратяване и ограничаване на действието на криминогенните фактори.

1. **Младите хора в малките населени места и селските райони.**

Възрастовата и трудовата структура в малките населени места и селските райони е деформирана, с изглед към застаряване на населението и все по-ниска раждаемост и по-висока смъртност. Това води до намаляване на броя на икономически активните хора, които могат да се ангажират косвено или пряко с развитието и растежа на дадено малко населено място. Миграцията към големите градове води до опустяване на селските райони, и въпреки средствата, които се влагат в тях, тенденцията за обезлюдяване и понижаване на икономическите показатели в тези населени места се запазва и увеличава. Липсата на достъп или недостатъчен такъв до формално и неформално образование, професионално обучение, среда за развитие, икономическа среда за предприемачество, самонаемане и професионално развитие водят до отлив на млади хора. Това от твоя страна пък води до загуба на човешки ресурси, които чрез работата, ентусиазма и енергичността са основната движеща сила на малките населени места. През последните години се увеличава тенденцията за увеличаване на броя на хората от етническите малцинства в тези населени места. Голям процент от тях са нискоквалифицирани, но имат изградени навици за здравеопазване, социална активност, гражданска позиция. Въпреки че се провеждат активни кампании и дейности свързани с интегрирането и включването по пълноценен начин на младежите от малцинствата, те все още не са достатъчни.

 С всяка изминала година постоянно намаляват привлекателните възможности за икономическата активност и професионална реализация. В тази насока е необходимо да се предприемат действия за :

* Създаване на благоприятна среда за развитие на младите хора в малките населени места, чрез подобряване на условията за ефективен достъп до образоване, обучение и информация.
* Увеличаване на възможностите за професионална и социална реализация , чрез насърчаване на младежките инициативи в малките населени места.
* Учредяване на младежки клубове по интереси по селата.

**7. Младежко доброволчество.**

Макар готовността на младите хора да участват в доброволчески акции да нараства, все още са ограничени възможностите за доброволчески дейности. Ценността на доброволчеството все още не се познава широко от младите хора. Това се дължи на недостатъчните и неефективни информационни кампании, липсата на преки срещи между доброволческите организации и младежите, липсата на интерес от страна на младите хора. Общинската администрация своевременно информира и запознава младежите за планирани и провеждащи се доброволчески инициативи, кампании, акции.

**8. Социално включване на младите хора.**

В община Сухиндол се провеждат инициативи за предотвратяване на социалното изключване на младежи от малцинствените групи, в сътрудничество с читалищата, неправителствени организации, държавни институции. Работи се по програми, които имат за цел образоване и осигуряване на трудова заетост за младежите от малцинствените групи. Трябва да се отбележи тяхната активност що се отнася до художествената дейност, която се извършва в читалищата в общината. Там тези младежи създават социални контакти със своите връстници, и така се създават условия, които са нужни за изграждане на една стабилна социална среда сред младежите, независимо от етническата им принадлежност.

 **9. Младежите и опазване на околната среда в община Сухиндол**

 Един от акцентите на настоящия Общински план за младежта е привличането и активното участие на младежите от общината за опазването на околната среда. Общинска администрация и младежите трябва да вземат активно участие при :

* Разработването на образователни програми за обучение на подрастващите за опазване на околната среда;
* При провеждане на семинари и обучителни курсове за учители и ръководители на групи в областта на туризма и екологията;
* Изготвянето и изпълнението на проекти, съчетаващи туризма и опазването на околната среда;

**10. Гражданска активност**

През последните години расте прогресивно броят на неправителствените организации, които се занимават с проблемите на младежта, и търсят начини за тяхното преодоляване. В развитите европейски страни, участието в НПО-та, граждански организации, фондации се приема като възможност за промяна, като инструмент, чрез който могат да се задвижват различни управленски, финансови и стратегически лостове. Точно поради тези причини, делът на младежите, участващи в тях се увеличава. За съжаление обаче, въпреки че е член на ЕС, в България не се наблюдава тази тенденция. Младежите в малките населени места, като община Сухиндол, не намират достатъчна мотивация и причини, за да бъдат част от този тип организации. Въпреки че преди години тези формирования се приемаха, като нещо полезно, то днес интересът към тях намалява все повече. Все още младите хора предпочитат да се изявяват в неформални среди - събирания с приятели, спортни мероприятия, интернет форуми и чатове.

 Мисленето сред младите за гражданската инициативност е като „нещо безсмислено и губене на време" се очертава сериозна заплаха за демократичните механизми в бъдеще. От друга страна са активни по теми, значими предимно за младите като екология и човешки права, които засягат чувството им за справедливост. Диалогът с младите хора на общинско ниво по въпроси, които ги засягат, все още не е структуриран за разлика от установените европейски модели на представителство чрез национални, регионални и местни младежки съвети.

 Младежите като цяло проявяват интерес към артистичните и спортните групи и клубове, като: танцови и певчески състави, групи за автентичен фолклор, футболния клуб; шахматен клуб и др.

 През 2020 г. община Сухиндол работи изключително ползотворно с Център за междуетнически диалог и толерантност „Амалипе“. Работи се активно с деца и техните семейства от малцинствените групи в общината, в следствие на превенцията е предотвратено отпадането на деца от образователната система, намалени са безпричинните отсъствия от учебния процес. В училището е назначен и образователен медиатор, който окозва съдействие свързано с мотивацията на учениците за продължаване на образованите, убеждаване на непълнолетните да продължат образованието си до успешно завършване на средно образование.

1. **Свободно време и културна среда за младите хора в общината**

Свободното време е първостепенен фактор за формирането и изявата на младите хора. Поради удължения образователен цикъл и ниската трудова заетост, то значително нараства. Новите технологии, преходът към демокрацията и пазарна икономика безусловно създават множество нови привлекателни и полезни възможности за самореализация. Възможностите за пълноценно използване на свободното време се ограничават от материалните пречки на значителна част от младите хора. Данни от проучванията сочат, че почти половината от младите хора на възраст между 15 и 18 години рядко или изобщо не спортуват. Едва една пета от младите хора имат възможност за спортуват. С цел създаване на предпоставки за развитието на спорта, община Сухиндол в следствие на успешно реализира проект по ПРСР, мярка 322, „Рехабилитация – ремонт и реконструкция на паркови зелени площи и детска площадка в централната част на град Сухиндол”. В едната от градинките е направена площадка за минифутбол и баскетбол и детски съоръжения за спорт и развлечение на по-малките деца. Младежите имат възможност да се възползват от атрактивните игри, които предлага Игрището за пейнтбол и въжените атракциони към него.

Слабата икономическа перспектива, липсата на образователни институции за младежите, застаряващото население водят до намалени възможности за възпроизводство на населението и на трудовия потенциал, и неговото развитие. Тези негативни тенденции обаче не трябва да помрачават и положителните неща, които се вършат, с оглед това общината да стане по-конкурентноспособна и да придобие по-модерен вид. Работи се по проекти, които пряко засягат инфраструктурата. Също така се работи активно и с малцинствените групи, с оглед на тяхното квалифициране и образоване, и създаване на трудова заетост.

В населените места от община Сухиндол можем да говорим за силно деформирана възрастова структура на населението в общината, която не може да осигури възпроизводството на население, а от там възпроизводството на трудовия потенциал, както е в други общини. Наблюдава се намаляване привлекателните възможности за икономическа активност и професионална реализация на младите хора в община Сухиндол, които те намират в съседните общини. Тази тенденция е основата за поставяне на конкретни цели, задачи и мерки, с които да се изпълни плана за младежта в община Сухиндол.

Финансирането на дейностите заложени в Плана се осъществи чрез средства от държавния и общински бюджет, оперативни програми, донорски програми, дарения от физически и юридически лица.

ОРГАНИЗАЦИЯ И КООРДИНАЦИЯ НА ДЕЙНОСТИТЕ ЗА ПОСТИГАНЕ НА ЦЕЛИТЕ

Изключително важно за ефективното изпълнение на плана е координацията и оперативното взаимодействието между:

* Министерство на образованието, младежта и науката;
* Министерство на труда и социалната политика;
* Министерство на физическото възпитание и спорта;
* Общинска администрация - Сухиндол;
* Дирекция “Социално подпомагане” - гр. Павликени;
* Дирекция “Бюро по труда” - гр. Павликени;
* Обслужващи звена в община Сухиндол;
* Читалищата в община Сухиндол;
* Спортни клубове;
* Представители на бизнеса.

ДЕЙСТВИЯ ПО НАБЛЮДЕНИЕ, ОЦЕНКА И АКТУАЛИЗАЦИЯ НА ПЛАНА

Общинският план за младежта 2020 година е реализиран въз основа на планираните инициативи от общинска администрация, читалища, социални институции.

В периода на реализация на дейностите, наблюдението на плана и координацията между ангажираните институции е осъществявана от експерти на общинска администрация и в резултат е изготвен годишен отчет за реализираните инициативи.

***Изготвил :***

***Мирослава Иванова***

***Старши експерт „Хуманитарни дейности”***